**Ministru kabineta noteikumu projekta „****Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 26.panta pirmā un otrā daļa, 27.panta un 33.panta trešā daļa.  |
| 2.  | Pašreizējā situācija un problēmas | Saskaņā ar Ministru kabineta 2009.gada 24.marta noteikumu Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” (turpmāk – Noteikumi Nr.268) spēkā stāšanos mainījās ārstniecības personu specialitāšu klasifikators. Noteikumu Nr.268 6.punktā noteiktām ārstniecības personām, kuras ir reģistrētas Ārstniecības personu reģistrā un kurām ārstniecības personas sertifikāti ir piešķirti atbilstoši tam ārstniecības personu specialitāšu klasifikatoram, kāds bija spēkā līdz noteikumu spēkā stāšanās dienai, kad specialitāšu klasifikators mainījās, jauni sertifikāti attiecīgajā specialitātē netiek izsniegti, nav jākārto resertifikācija, un tām piešķirtie ārstniecības personas sertifikāti ir spēkā. Šāds regulējums rada nevienlīdzīgu situāciju starp ārstniecības personām un neveicina ārstniecības personu, uz kurām attiecināms Noteikumu Nr.268 6.punktā minētais regulējums, iesaistīšanos profesionālās kvalifikācijas tālākizglītības pasākumos, savukārt, neuzturot profesionālo kvalifikāciju, var tikt nodarīts kaitējums pacienta veselībai. Ņemot vērā minēto, ir nepieciešamas izmaiņas esošajā regulējumā, nosakot ārstniecības personas sertifikāta derīguma termiņu, kas izdots specialitātēs, kurās resertifikācija sakarā ar izmaiņām specialitāšu klasifikatorā vairs netiek veikta. Sertifikāta termiņa laikā ārstniecības persona ir tiesīga turpināt savu profesionālo darbību un sertifikācijas procesā iegūt ārstniecības personas sertifikātu kādā no specialitātēm, apakšspecialitātēm vai papildspecialitātēm atbilstoši aktuālajam specialitāšu klasifikatoram. Pēc izdotā ārstniecības personas sertifikāta derīguma termiņa (2016.gada 31.decembris) ārstniecības persona nebūs tiesīga veikt profesionālo darbību sertifikātā norādītajā specialitātē. Veselības ministrija ir saņēmusi Biedrības „Holistiskās medicīnas un naturopātijas asociācija” ierosinājumu, apmācības ilgumu samazināt no trīs gadiem uz diviem gadiem, kas izriet no starptautisko medicīnas organizāciju, International Council of Medical Acupuncture and Related technique (ICMART), International Asociation of Integrated Medicine (IAIM), World Federation of Chinese Medicine Societies (WFCMS), izstrādātajām izglītības vadlīnijām un šādu priekšlikumu atbalsta augstskolas, kuras realizē rezidentūras studiju programmu, līdz ar to ir nepieciešami grozījumi Noteikumos Nr.268, nosakot, ka rezidentūras ilgums akupunktūras ārsta papildspecialitātes apgūšanai ir divi gadi.  |
| 3.  | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumu projektam „Grozījumi Ministru kabineta 2009.gada24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” (turpmāk – Noteikumu projekts) ir šādi mērķi:* uzlabot esošo tiesisko regulējumu ārstniecības personu kompetenču apgūšanas jomā.

 Noteikumu projekta būtība:* noteikts, ārstniecības personu sertifikātiem, kas izsniegti specialitātē, kurā sakarā ar specialitāšu klasifikatora maiņu jauni sertifikāti netiek izsniegti, derīguma termiņš, kura laikā var turpināt praktizēt un iegūt sertifikātu kādā no specialitātēm (grozīts Noteikumu Nr.268 6.punkts);
* precizēts rezidentūras ilgums akupunktūras ārsta papildspecialitātes apgūšanai (grozīts Noteikumu Nr.268 352.punkts).

Noteikumi pilnībā atrisinās šīs sadaļas 2.punktā minētās problēmas. |
| 5. | Projekta izstrādē iesaistītās institūcijas | Latvijas Ārstu biedrība, Holistiskās medicīnas un naturopātijas asociācija.  |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Noteikumu projektā ietvertais tiesiskais regulējums attieksies uz ārstniecības personām, kuras profesionālo darbību veic saskaņā ar Noteikumu Nr.268 6. punktu. Atbilstoši Ārstniecības personu un ārstniecības atbalsta personu reģistra sniegtajai informācijai tās ir 7026 ārstniecības personas.Noteikumu projektā ietvertais tiesiskais regulējums attieksies uz ārstiem, kuri vēlas iegūt teorētiskās zināšanas un praktiskās iemaņas akupunktūras ārsta papildspecialitātē.Noteikumu projektā ietvertais tiesiskais regulējums attieksies uz augstskolām, kas realizēs akupunktūras ārsta papildspecialitāšu programmas. |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3.  | Tiesiskā regulējuma finansiālā ietekme | Noteikumu īstenošanai nav nepieciešami papildu valsts budžeta līdzekļi.  |
| 4. | Tiesiskā regulējuma nefinansiālā ietekme | Noteikumu projekts uzliks jaunus pienākumus ārstniecības personām, uz kurām attiecināmi Noteikumu Nr.268 6.punktā minētie kritēriji.  |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7.  | Cita informācija | Nav |

*Anotācijas III, IV, V, VI, VII sadaļa – projekts šīs jomas neskar.*

Veselības ministre I.Circene

05.12.2012. 13:41

682

I.Bradovska

67876096, Irita.Bradovska@vm.gov.lv